
No. 957—1934. PARTEA OFICIALĂ 


Ilmul Petru Tămăian 
numit Protonotar Apostolic 


Cu multă bucurie comunicăm Ven-lui Cler diece- 
zan, că preafericitul Părinte Papa Piu XI, pe vredni- 
cul canonic-lector al Capitlului Nostru catedral, Păr. 
Petru Tămăian, prin Inaltul Decret, pe care mai jos 
îl publicăm în traducere românească, s'a îndurat a-l 
ridica la dignitatea de Profonotar Apostolic ad instar 
parlicipantiumn. 


PAPA PIU XI 


Iubitului Fiu PETRU TĂMĂIAN, preot. — 
IUBITE FIULE, dar şi binecuvâniare apostolică. Ve- 
nerabilul Frate, Episcopul român al Orăzii. Mari, 
dând dovadă despre, virluţile tale preojeșii, Nea ra- 
porlat, că tu acum canonicul- lector al bisericei sale 
catedrale, în cursul lung al lor mai bine de treizeci 
de ani 'cu mare laudă ai îndeplinit funcjiunile de 
cancelar al Episcopiei, de profesor, apoi de spiritual 
şi rector la Seminarul teologic diecezan, încât i-ai 
câșligat deplină recunoştinţă a superiorilor tăi. Cu 
plăcere salisfăcând propunerei Episcopului tău, deo- 
_sebitele tale merite voim să [ile răsplătim cu o 
distinc|ie, care să fie o vădilă dovadă a bunăvoin- 
jei Noastre fală de tine. — Deci prin aceste Litere 
cu autoritatea Noastră te alegem, constiluim și de.- 
clarăm de PROTONOTAR APOSTOLIC AD IN. 
STAR PARTICIPANTIUM. Prin urmare, IUBITE 
FIULE, îji acordăm toate şi singuraticile drepturi, 
privilegii, onoruri, prerogalive și indulte, de cari se 
bucură și se folosesc alți bărbați eclesiastici împo- 
dobiţi cu această dignilale, mai cu seamă în virtu- 
tea Constilujiunii dată în ziua de 21 Februarie 1905 
de antecesorul Nostru de fericită amintire Papa Piu 
X despre Colegiul Protonotarilor, din care Ne-am 
îngrijit să-[i trimitem un exemplar tipărit. Mai de- 
parte dispunând, ca acel Colegiu al Protonotarilor 
Apostolici participanţi din oficiu să fie încunoştiin- 
fat, că [is'a conferit această dignitate, lăsăm, ca 
înainte de ce fe-ai folosi de beneficiul amintitei nu- 
miri, înaintea Episcopului tău, care în aceasta va 


înlocui pe Decanul numitului Colegiu, să faci măr-A. 


pa 





turisirea credinței după arlicolii prescriși de acest 
S. Scaun şi să depui jurământul de cuvenită fideli- 
tale după formularul, din care de asemenea am lă- 
sat să fi se predeie un exemplar tipărit, şi să ob- 
servi toate celelalte lucruri ce sunt prescrise prin 
această Constituţiune. Acestora nimica stând îm: 
potrivă. | 
Dal, în Roma, la 13 Februarie anul 1934, al 
Pontificatului Nostru al XIII-lea. 
ss. Eugen Card. Pacelii, 
Secretar de Stat. 


Introducerea nou numitului Protonotar Apostolic 


„s'a făcut în biserica catedrală la;5iturghia:pontiiinală: 


din 11 Martie crt., 
tonotar Apostolic : 
La mulți ani! 


Oradea, 12 Martie 1934. 


când i-am. predat insigniile de:Pro:. 
Ipogonationul, Crucea şi Mitra. 

E NR co iC A EZRESTE ÎNEE 


— Exerciţiile spirituale ale doamnelor vor 
avea loc, cum s'a anunțat în N-rul din 1 Martie al 


„»Vestitorului«, începând cu ziua de 11 Aprilie orele 5 d. m. 


până în 14 a. c. 1. la Institutul Surorilor Sociale Oradea, 
str. Crişan 2. Doamnele să nu se lase pentru seria 
a II-a, care nu se ştie dacă va mai avea loc ori nu. 
Anunţările se fac episcopiei rom. unite din Oradea: 


— O pioasă reculegere. A îost extrem de im- 


presionant să vezi adunaţi în biserica Seminarului peste 


30 de preoți slugitori ai Domnului, în frunte cu l. P... 


S. episcop diecezan Dr. Valeriu Tr. Frențiu şi cu teo- 
logii, la oră de adoraţiune, ținută la aceeaşi oră când 
în Roma părintele creştinătăţii încunjurat de întreg 


clerul de mir şi regular al Romei făcea acelaşi lucru 


întru pomenirea întemeierii celui mai scump dar ce-l 
avem pe pământ: Sf. Euharistie şi a morţii Domnului. 
S'a trecut emoţionant prin.toate patru actele de ado- 
rațiune: adorare, mulțumire, reparare şi cerere, între- 
teşute cu cântări, reflexii şi rugăciuni. E bine ca aceste 
întruniri ale »iraţilor« să aibă loc şi altă dată, căci e 
Xine şi frumos a fi fraţii impreună. 

Instalarea Ilustrisimului Petru Tămâian de Protonotar Apostolic 


a avut loc Duminecă în 11 Martie crt. înainte de li- 
turghia arhierească celebrată cu mare fast cântând şi 
corul mixt al maiestrului Hubic. După cetirea Brevei 
apostolice şi aprecierea meritelor noului distins de 
către Exc. Sa episcopul diecezan, noul Protonotar, în 
în modestia ce-l caracterizează, emoţionat până la la- 
crimi, a rostit discursul alăturat. — Prin această di- 


Petru Tămâian, sa 
născut în 26 Iulie 1875 în co- 
muna Crucişor (Valasut) din 
judeţul Sătmar. A absolvit 
liceul în Oradea iar teologia 
în  Strigon (Ungaria) în 
anul 1899 şi în toamna acestui 
an a fost numit prefect de 
studii sau pedagog la inter- 
natul „Pavelian*“ de băieţi 
din Beiuş. La 3 Martie 1901 
a fost hirotonit preot şi la 
1 -Septemvrie numit profesor 
la şcoala normală (Prepa- 
randia) diecezană şi prefect 
de studii la Seminarul din 
Oradea. In anul 1905 a luat 
asupra sa şi sarcina de spi- 
ritual şi exhortator al tine- 
rimei din Seminar, aceeaşi 
purtându-o şi în Seminarul 
teologic deschis în anul 1912, 
după scoaterea teologilor 


încă pildă multora. 
La mulți ani! 





Ilustrisimul Petru Tămâian, protonotar apostolic. 


stincţie s'au răsplătit meritele unui preot harnic, mo- 
dest şi smerit, care a muncit conştiincios în toate sluj- 
bele prin cari a trecut şi a influințat în mod hotărît 
educaţia şi formarea caracterelor generaţiei ce a ieşit 
din mâna lui. Îi dorim ca prin sufletu-i preoţesc să fie 


noştri din Seminarul romano- 
catolic. La 17 lunie 1903 a 
fost numit  vice-arhidiacon 
onor. şi asesor consistoria!. 
La 14 Noemvrie 1919 a fost 
numit director al şcoalei 
normale diecezane, iar la 10 
Maiu 1922 a fost numit ca- 
nonic, conducând şi pe mai 
de parte directoratul şcoalei 
normale diecezane, până în 
toamna anului: 1924 când a 
trecut la Beiuş ca rector al 
internatului - „Pavelian“ de 
băieţi şi comisar episcopesc 
peste liceele de acolo. In 
anii 1925—27 a fost. rector 
al Seminarului din Oradea. 
In capitlul catedral îndepli- 
neşte funcțiunea de canonic 
lector şi controlor al fonduri- 
lor diecezane. 'Este şi preşe- 
dintele exactoratului diecezan. 


I. P. S. D. Episcop, 
Excelenfa Voastră! 


Mi-aţi făcut o zi de sărbătoare, la care nici când nu 
m'am gândit şi la care nici odată nu m'am aşteptat. Nu 
m'am gândit, pentrucă nici când n'am râvnit, n'am um- 
blat după onoruri şi distincţii, bineştiind şi din Scrip- 
tură şi din istorie şi din experința zilnică, că valoarea 
acelora este foarte efemeră şi trecătoare şi onorurile 
adeseori sunt chiar primejdioase. Şi nu m'am aşteptat 
la această zi de sărbătoare pentru mine nici pentru 
aceea, pentrucă demnităţile înalte, ca şi aceasta cu care 
acuma am fost împodobit, de comun se dau numai 
preoţilor cu vrednicii mari şi cu virtuţi şi calităţi alese, 
cari s'au distins prin viaţă sfântă, ori măcar cucernică, 
— ori, s'au impus cu o erudiţiune vastă, propagată în 
graiu viu,.ori în scris, — ori celor ce au prestat ser- 
vicii mari bisericii, 

Dar iată, regret, că eu nu mă pot lăuda nici cu 
una dintre aceste mari virtuţi şi alese calităţi; din- 
potrivă, cu smerenie îmi aduc aminte de multele m 












neajunsuri, slăbiciuni şi greşeli. Toate acestea neajun- 
suri ale mele însă, văd că le-a suplinit, le-a contrabalan- 
sat prisosința bunăvoinţei Ex. Voastre şi graţia Sfântului 
Părinte dela Roma, în ceeace eu văd însaş mâna sfintei 
Provedinţi dumnezeeşti, carea, precum şpune S. Pavel, 
adeseori alege şi înalţă pe cele smerite, ca să confunde 
pe cele înalte. 

Ştiu eu, I. P. S. D-le Episcop, şi-mi dau bine 
seama, demnitatea înaltă care mi s'a conferit, este o 
distincţie care în rândul .întâiu sună Capitlului: acestei 
corporaţiuni bisericeşţi, care se laudă cu o vechime de 
peste 150 ani, care se poate mândri că din sânul său 
până acuma 9 episcopi a dat bisericii şi a cărui activi» 
tate în dieceză, mai ales pe teren cultural-naţional şi 
bisericesc, nu se poate tăgădui. Căci cunoscut este, că 
membrii acestui ven. Capitul cei mai mulţi se recrutau 
dintre preoţii-profesori, cari de comun, după o activi- 
tate lungă de decenii, ajunşi în Capitul, ca sfetnicii cei 
mai deaproape ai Episcopilor diecezani, prin sfaturile 
lor înțelepte, prin îndemnurile şi sugestiile lor din con- 
sistoare şi afară de consistoare, unii chiar prin pilda 

lor de jertiă, au format totdeauna în jurul Episcopilor 
mediul acel prielnic şi sprijinitor al şcoalei şi al cultu- 


rei naţionale, de care ajutaţi Episcopii diecezani, mulţi 


dintre dânşii s'au făcut Mecenaţii Bisericii şi. ai culturii 
neamului, s'au făcut Ctitorii şi Patronii institutelor 
noastre de cultură, cari cu jertie băneşti, făcute cu ini- 
mă caldă şi cu mână largă, au creat, au susţinut, au 
desvoltat institutele acele frumoase cultraie din Oradea 
şi din Beiuş, cărora Excelenţa Voastră aici la Oradea 
atât de împunătoare strălucire le-aţi adaus, — cari 
toate laolaltă azi formează „Cetatea acea sfântă”, pre- 
cum o numeşte regretatul fost prepozit, Dr. lacob Radu, 
istoriograful Diecezei, „din care pornit-au în trecut şi 
porni-vor şi până în cel mai îndepărtat viitor, mulţi pă- 
rinți şi luminători ai poporului nostru.“ 

lată, după părerea mea, aici zace însemnătatea ac- 
tivităţii şi rostul Capitlului şi a membrilor lui: în rolul 
lor de sfetnici şi sfătuitori sinceri şi înţelepţi ai Episco- 
pilor. Şi de aceea Episcopii totdeauna au ştiut să apre- 
cieze însemnătatea acestui Capitul şi au căutat prilej ca 
aceasta corporaţiune, în persoana când a unuia, când a 
altuia din membrii săi, să fie distinsă, să fie înălţată şi 
în faţa Diecezei şi a credincioşilor. 

i lată de ce spuneam, că demnitatea ce mi-s'a con- 
ferit o consider ca o distinctie dată însuşi Capiilului ca- 
tedral, din care am onoare a face parte. | 

Întrucât aceasta distincţiune însă direct atinge mo- 
desta mea persoană, eu aceasta o consider de expresia 
bunătăţii inimei Excelenței Voastre faţă de puţinătatea 
mea. Căci Excelenţa Voastră atât de generos şi-cu mare 
bunăvoință, chiar peste merit, a-ţi apreciat modesta mea 
muncă de peste 3 decenii, dela institutele noastre cul- 
turale din Oradea şi Beiuş, precum şi din- administraţia 
diecezană centrală, încât m'aji aflat vrednic ca de astă 
dată, Capitlul nostru să fie distins de Preafericitul Pă- 
rinte în persoana'smereniei mele. 

Dar nu pot să nu văd şi să nu laud în înălțarea 
mea de azi şi .mâna Provedinţei divine. Aceea sfântă 
Provedinţă, care pe mine umilul fiu de ţăran, dela poa: 
lele Codrului Sătmărean, prin sfaturile sale nepătrunse 
ma ales dintre mai mulţi îraţi ai familiei şi dintre 
ceialalţi copii consăteni, m'a scos din întunerec la lu- 
mina învăţăturii prin binefacerile Seminarului nostru 
diecezan, crescătorul atâtor fii ai Bisericii şi ai neamu- 
lui. Şi dupăce, fără de nici un deosebit merit al meu, 
acuma sunt 33 ani, m'a înălțat la' nespusa demnitate a 
sfintei . Preoţii, prin superiorii mei pusu-m'a în acelaş 
Semirar, în care m'am crescut şi m'am-luminat eu şi 
pe rând şi la celelalte, aproape la toate institutele 
noastre culturale diecezane din Oradea şi din Beiuş, — 
rânduitu-m'a ca să fiu şi eu crescătorul, luminătorul şi 
îndrumătorul altora în acele institute, ajutându-mă pre- 
tutindeni, că deşi n'am produs ceva lucruri mari, dar 
amăsurat puterilor mele debile, cu gândul cel mai bun 
să-mj îac datoria. lar dupăce acuma's 12 ani, tot prin 
bunăvoința Excelenţii Voastre şi a ven. Capitlu, S$. Pro- 
vedinţă n'a aşezat membru în acest Capitlu, iată azi 
pe aceeaş cale a bunăvoinţii Excelenței Voastre, prin 
Preafericitul Părinte înălțat la demnitatea de Prionotar 
Apostolic, prin aceeaş mână a S. Provedinţe încadrat 
mă văd în şirul, în şematismul, în catalogul celui mai 
ales Cler din lume, al Clerului Bisericii Romane, mama 
tuturor Bisericilor, între cei mai distinşi, merituoşi 
şi vrednici dignitari ai Bisarici din întreaga lume ca- 
tolică. 

Iată, aşa m'a condus şi m'a înălţat, peste vredni- 
ciile mele, Si. mână a Provedinţii dumnezeeşti. M'a 

înălțat să fiu pus sus, ca să fiu văzut ca pildă vie al- 
tora, dar vai mie, dacă însumi voiu fi spre smin- 
teală. Ca să luminez altora calea adevărului, vai mie, - 
dacă eu înşumi voiu rătăci pe căi greşite. Ca să servesc 
scopurile Provedinţii, vai mie însă dacă mă yoiu îm- 
potrivi acelora. 

Deaceea azi noua demnitate gândul meu cel dintâiu 
este a preamări cu gratitudine, cu supunere, cu sme- 
renie şi cu profundă închinăciune bunătatea dumneze- 
iască şi mila Provedinţii, carea m'a condus până aci şi 
în care îmi pun toată nădejdea şi deacum înainte, ru- 
gându-mă cu Psalmistul:  „/ntru tine, Doamne, am nă- 
dăjduit, să nu mă ruşinez în veac“, (Ps. 24, 1). 

Dar cu inimă recunoscătoare mă gândesc aci şi la 
S. Părinte Papa Pius al XI, carele dând ascultare rugă- 
mintelor Excelenţii Voastre, a binevoit a-mi conferi siră- 
lucita demnitate de Protonotar Apostolic. Fericit, profit 
de această ocaziune spre a-mi exprima faţă de Sf. Scaun 
şi faţă de persoana Preaiericitului Părinte cel mai pro- 
fund omaj de supunere şi de alipire, de credinţă şi de 
recunoştinţă, când totodată îl rog pe Dumnezeu, să-l. 
dăruiască pe S. Părinte cu sănătate şi viaţă îndelun- 
gată, Să-i binecuvinteze osteneala şi tot gândul bun 
pentru mântuirea sufletelor şi pentru lăţirea, : întărirea 
şi înălţarea Bisericii lui Isus Hristos, al cărui locţinător 
este pe pământ, precum şi pentru pacea şi fericirea ome- 
nirii, pentru care nimenia nu se roagă mai cucernic, nu 
lucrează mai sincer şi desinteresat, ca El, Părintele cre- 
ştinătăţii. Acuma când necredinţa în Dumnezeu şi ura 
dintre oameni s'a întărit peste suflete, când parcă se 
mişcă pretutindeni şi se ridică din nou iadul contra Bi-. 
sericii şi învățăturilor ei şi a tot ce e suprafiresc: şi 


--diimnezeesc - în tume, - Isus?Hristos să-i: 'deă Sfăirtiilui! 


Părinte să vadă triumful Bisericii asupra vrăşmaşilor şi 
adeverirea din nou a făgăduinţelor lui Isus, că: „nici 
porțile iaduluiui nu o vor birui*. i 

Precum Marconi, acest savant, azi cel mai adânc 
pătrunzător în tainele naturii, cu raza soarelui apus sub 
orizont şi nevăzut, prinsă în razele palide ale lunei 
blânde, prin transmisiunea undelor electrice — se spune 
— că în noaptea de 2—3 Oct. anul trecut, de lângă 
Roma a aprins miile de lămpi electrice dela expoziţia din 
Chicago, aşa Preafericitul Părinte, prin asistenţa Spiri- 
tului Sfânt cel mai adânc pătrunzător în tainele supra- 


„fireşti ale credinţii noastre mântuitoare, date nouă de 


Isus Hristos, cu focul sacru al dragostei lui Dumnezeu, 
prins din Inima preasfântă şi dumnezeiască a euharisti- 
cului Isus, soarele veşnic al sufletelor, prin transmisiu- 
nea rugăciunilor sale fierbinţi şi a cuvântului . adevăru- 
lui, concrezut lui spre păstrare şi propovăduire în fu- 
me, fără de greşală, prin darul S$. Spirit, să aprindă tot 
dela Roma, focul dragostei dumnezeeşti şi în sufletele 
noastre ale tuturora şi în suiletul neamului nostru în- 
treg, pe care iubeşte, căci — precum spune în toamna 
anului trecut pelegrinilor noştri — România, deşi de- 
parte geograficeşte, dar scumpă este sufletului său şi tot- 
deauna aproape de inima lui. Să-i ajute Atotputernicul 
Dumnezeu ca să aprindă acel foc al dragostei dumne- 
zeieşti în lume, în milioanele de suilete, create pentru 
ca în ele să strălucească odată viaţa şi fericirea dum- 
nezeiască în ceriu, iar şi până atunci, aici pe pământ, 
să se aprindă şi să lumineze şi de lumina credinţii şi 
focul dragostei lui Isus Hristos, singura calea mântuirii 
sufletelor şi singurul izvor din [care poate să răsară 
bunăvoire între oameni, înţelegere şi pacea între po- 
poare, singura bază pe care se poate clădi adevărata 
culturalizare a popoarelor şi se poate înălța umanitatea 

acolo unde, pe cum spune S. Părinte, — o doreşte fie- In sfârşit, cât priveşte “puţinătatea mea, în aceste 


care om de bine. | | 

Totatunci Excelenţii Voastre, In. Psf. D-le Episcop, 
pentru bunăvoința cu care m'aţi înălţat în fața Diece- 
zei, a clerului şi a credincioşilor, — de care înălţare 
însă nu doresc să mă folosesc într'alt scop, decât să 
fac bine prin ea şi să promovez mărirea lui Dumnezeu, 
— Vă mulțumesc din inimă şi vă doresc dela Domnul 
sănătate, darul înţelepciunii şi al sfatului, care să vă 
îndrepteze toate gândurile şi faptele astiel, ca prin acele 
numai bine şi cât de mult bine să puteţi face pentru 
bunăstarea şi înălţarea Diecezei noastre şi a bisericii şi 
să vă ajute să faceţi multă milă şi bunătate, mai ales 
în zilele grele de azi, — spre mângăierea şi încurajarea 
clerului şi a poporului credincios şi spre mântuirea tur- 
mei întregi, pe care Excelenţa Voastră cu multă bună- 
voinţă şi dragoste şi cu adevărat zel apostolic o con- 
duceţi. şi o-aţi condus şi până aci. 


momente atât de solemne pentru mine, vă cer bine-cu- 
vântarea arhierească şi părintească, ca ajutat şi de aceea, 
prin darul lui Dumnezeu, demnitatea înaltă cu care aţi 
binevoit a mă învesti, să nu-mi fie nici într'un chip pie- 
decă în calea mântuirii, de care mai presus de toate am 
să mă îngrijesc, ci prin darul Domnului să devin fiu tot 
mai credincios al Bisericii, servitor tot mai zelos al al- 
tarului şi, ca sfetnic sincer, credincios şi devotat al 
Excelenței Voastre, să vă îiu, la caz de trebuinţă într'a- 
jutor în munca grea ce o indepliniţi şi astiel să fiu 
până'n sfârşit membru vrednic al acestui ven. Capitlu şi 
" folositor Diecezei şi Bisericii. 

Mulţumindu-vă încă odată pentru toată bunăvoința 
Excelenței Voastre, vă doresc din inimă ca Domnul să 
vă binecuvinteze munca cu succes şi întreaga viaţă cu 


bucurie şi fericire aici şi în veci. Amin, 














Discursul la mesaj al 








Excelenței Sale episcopului Dr. Valeriu Traian Frențiu 


Anul acesta s'a făcut o surprinzătoare inovaţie j 


în anelele parlamentare: au luat cuvânt la mesajul 
Tronului şi arhierei din înalta ierarhie a bisericii, 
ceeace pân'acum nu prea era obiceiu. Inovația a 
plăcut opiniei publice, care a subliniat-o în orga: 
nele sale, ziarele, iar pe noi, cari credem în puterea 
_înoiloare a creştinismului, ne-a bucura! văzând că ar- 
"hiereii folosesc prezența lor în Senatul Țării pentru: 
a aduce aminte membrilor Maturului Corp unele ade- 
văruri pe cari nu prea au ocazia să le asculte, 
fiindcă nu le caută ; iar pe noi. cei din dieceza Oră- 
zii ne bucură îndoita cest fapt, fiindcă tocmai arhie- 
reul nostru a Jost care a rupt cu tradiţia de pân. 
acum desigur de neaprobat şi a întrodus fericita 
inovație, care credem va fi urmală şi de alți înalji 
arhierei ai ambelor biserici. 


„ Discursul Excelenței Sale reprodus după 
„Monitorul Oficial“ din 26 Februarie 1934 
No. 6. Şedinţa de Marţi 20 Februarie. 

D-l Ştefan C. loan, vicepreşedinte : Prea Siinţia 
Sa Episcopul Valeriu Frențiu are cuvântul. 

P.S. 8. Valeriu Frențiu, Eplseopul greco-catolic 
al Oradiei: D-le preşedinte, d-lur senatori, stăteam 
încă sub impresia dangătului clopotelor din Vicleem, 
răspândite în noaptea de Crăciun, anul acesta întâia 
dată prin radio. Această muzică s'a asociat în întreaga 
lume la colindele, ce reamintesc cântecul de odinioară 
al ingerilor: »Mărire întru cei de sus lui Dumnezeu, 
şi pe pâmânt pace, între oameni, bună voire«. (Luca 
2, 14). 
| Din tot suiletul doriam şi noi ca, între Români, 
între îraţii de acelaş sânge, să se sălăşluiască pacea 
şi bunăvoirea reciprocă — când deodată, detunăturile 
unor gloanțe ucigaşe ne trezesc din acest vis plăcut, 
la realitate. Patimele deslănţuite după războiul mon- 
dial, lăcomia, îngâmiarea, poita de domniă, nasc ne- 


îndestularea oamenilor, cu soarta lor, cu poziţia socială 
dobândită. Fi încearcă, prin distrugerea altora, să se 
înalțe la poziţii pe cari nu le pot obține şi atunci se 
naşte în sufletul lor dorul de răsbunare. 

Astiel de patimi s'au născut şi în suiletul tineri- 
lor asasini, cari ne-au turburat tihna praznicului sfânt 
şi gustarea păcii şi a bunei înţelegeri. | 

„Din nefericire însă, spre cea mai mare nenoro- 


cire a ţării, prin acest act de răzbunare, a căzut jertfă 


cel mai de îrunte bărbat de stat lon Duca, care, în. 
calitate de prim-ministru, conducea. guvernul ţării. 

Este oare vreun român sau vreun cetăţean con- 
ştient, care să nu cunoască şi să nu prețuiască munca, 
activitatea şi faptele săvârşite de lon Duca, în calitate 
de director general al Băncilor populare, de ministru 
al instrucţiunii publice şi al cultelor, al agriculturii şi 
domeniilor, apoi la externe şi interne? Acum, ajuns 
în fruntea guvernului, el se străduia să refacă ordi- 
nea şi bună înfelegerea între cetăţeni. Asasinii au răpit 
neamului şi ţării pe unul din fiii săi cei mai de seamă, 
un om dotat cu excelente calităţi, cu o inteligenţă vie, 
sclipitoare, cult şi înzestrat cu un strălucit talent 
oratoric. 

lon Duca să prăbuşeşte în paza. răpus de gloan- 
țele ucigaşe, ca un erou în şirul întâiu de luptă. 

Sub impresia acestui asasinat începem lucrările 
Parlamentului din această legislatură. Luând cuvântul 
la discuţia asupra răspunsului la Mesajul Tronului, nu 
o fac numai pentru a proslăvi memoria celui dispărut, 
nici numai pentru a înfiera o procedură atât. de ne- 
creştinească şi neromânească, precum este cea urmată 
de asasini, ci pentru ca să trag şi o concluzie care 
cred că în primul rând ni se impune nouă; .Maturului 
Corp legislativ. 

Mai ales că dela o vreme încoace, astiel de acte 


- odioase şi îngrozitoare, nu se îac numai de anarhişti, 

cum a fost atentatul contra Senatului în 1920 şi cele 
contra călătorilor de pe căile ferate, ci pentrucă în 
timpul din urmă, astfel de atentate s'au încercat şi în 
contra oamenilor de stat, aşa în contra d-lui dr. Ale- 
xandru Vaida-Voevod, când a îost ministru de interne 
şi în contra d-lui Constantin Angelescu, pe atunci sub- 
secretar de stat la acelaşi departament. Ca să nu mai 
vorbesc de alte atentate tot atât de odioase contra 
mai multor funcționari ai statului şi apărători ai ordi- 
nei publice. Crimele acestea s'au săvârşit de nişte 
tineri studenţi sau de tineri abia ieşiţi din şcoală. 

Aceşti asasini pretind că voiesc să apere Ţara şi 
Creştinismul. Ţara însă n'are nevoie de astfel de apă- 
rare ; iar Creştinismul nu cunoaşte violenţe. Țara se 
întăreşte şi îniloreşte prin ordine şi: disciplină. Creşti- 
nismul s'a răspândit prin suierințe şi răbdare. Creşti- 
nismul a avut martiri, dar nu asasini. El propovă- 
dueşte dragoste, iertare, pace şi bună-înţelegere. Dacă 
tinerii aceştia ar îi căpătat acasă ori în şcoală o edu- 
caţie religioasă, n'ar îi căzut în așa grele păcate. De 
aceea sunt convins că e absolut necesar, ca învăţă- 
mântul religios să se predea în chip serios şi obliga- 
tor, nu numai în învățământul primar şi secundar, ci 
şi în cel comercial şi profesional. Această măsură de 
ordin legislativ ar fi nu numai un omagiu bine meri- 
tat, adus memoriei fostului ministru al cultelor şi in- 
strucțiunii publice lon Duca, ci mai ales o chezăşie 
sigură, că pe viitor asemenea crime nu se vor mai 
"repeta... - ii aa : 

D-le preşedinte, d-lor senatori, în opinia publică 
se răspândeşte credinţa, că parlamentarismul s'ar fi 
perimat şi din această pricină nu mai poate face faţă 
nevoilor statului şi ar trebui înlocuit prin dictatură, 
cum s'a făcut deja în unele ţări din Europa. 

Parlamentarismul, în forma sa actuală, desigur 
are scăderile lui, dar pentru aceasta nu” urmează nu- 
mai decât că singura scăpare ar fi dictatura. Mulţi 
susțin că parlamentarismul pare perimat, fiindcă în 
realitate parlamentarismul a fost înlocuit cu un îel de 
dictatură sui-generis, o dictatură ce nu prealţine seamă 
nici de legalitate, nici de Constituţie. 

Alţii susțin aceasta, pentrucă la Constituţie se 
cere reprezentarea proporţională a minorităţii, iar legea 
electorală îngădue unei minorităţi, dacă are 409|, să 


se transforme în majoritate. Mai sunt şi alte felurite. 


păreri asupra acestei arzătoare chestiuni. In tot cazul, 
acestea toate e necesar să fie examinate de cei com- 
petenți şi văzut dacă nu e cumva prea”târziu să se 
aştepte până la sfârşitul acestei legislaturi, pentru a 
se procede la revizuirea Constituţiei actuale. In cazul 
că s'ar constata o mai mare urgenţă a revizuirii, va 
rămâne de văzut dacă schimbarea aceasta nu se poate 
efectua prin acordul tuturor partidelor, ratificându-se 
prin un plebiscit. 
D-le preşedinte, d-lor senatori ! 


Rostul actualei guvernări este însă: »să scoată 

țara din ruina materială şi din profunda decădere 
morală«. Şi una şi alta se poate cu voință tare şi 
consequentă, având cu noi ajutorul bunului Dumnezeu 
— »Nihil sine Deo« — Aşa, înainte de toate, să ur- 
măm cuvintele Mântuitorului nostru Isus Cristos: 
»Daţi Cezarului cele ce sunt ale Cezarului, şi lui Dum- 
nezeu cele ce sunt ale lui Dumnezeu«. (Matei 22, 21), 
De aceea, prin legiferările noastre să nu împiedecăm 
pe cetăţeni de a-şi împlini datoriile lor faţă de Dum: 
nezeu. Aşa, repausul duminical să se ţină strict, nu 
numai în dumineci după masă ci şi înainte: de masă, 
când credincioşii sunt obligaţi să asculte Sfânta Litur- 
gie ; şi nu numai în dumineci să se ţină repausul, ci 
în toate sărbătorile legale. Admit că la noi sunt prea: 
multe sărbători şi că munca naţională pierde prea 
multe zile de lucru; dar înainte de a se reduce unele 
din acestea, să se ceară dela forurile bisericeşti auto- 
rizate mutarea acestor sărbători pe dumineti şi numai 
după aceea să se ridice repausul în aceste zile, casă 
nu fie nici un conflict între legile bisericii şi între 
legile ţării. Statul, prin organele sale, va veni astfel 
în sprijinul Bisericii, ca să facă pe credincioşii ei de 
a-şi împlini datorințele lor faţă de Dumnezeu. 

Armonizând astiel întotdeauna interesele Statului 
cu interesele bisericii, bunul Dumnezeu ne va da harul 
său preasfânt, ca să găsim soluţia cea mai potrivită, 
spre a ieşi din criza financiară şi economică ce ne 
apasă aşa de greu.: 

D-le preşedinte, d-lor senatori, 

Legea conversiunii va trebui să o votăm cât mai 
în grabă, ca să se refacă creditul. La alcătuirea acestei 
legi va trebui să ținem seamă, că între creditori şi 


| deponenţi nu”sunt numai cămătarii, ci şi românii cru- 


țători, dintre cari mulţi şi-au tras bucătura dela gură, 
ca să poată pune o anumită sumă la o parte, pentru 
zile grele şi pentru asigurarea familiei lor — ori credit 
fără economii e imposibil. — Dar trebue ştiut că între 
debitori sunt foarte mulţi care pot să-şi plătească da- 
toriile şi n'au nevoie de conversiune; apoi sunt de 
aceia, cari prin lăcomie sau prin lux au devenit insol- 
vabili şi numai puţini sunt cari prin impreviziune au 
devenit atari. a 

Tot atunci trebue să ne reamintim, că înainte cu 
12 ani, în Ardeal, Bucovina şi Basarabia, s'a făcut 
deja odată o conversiune prin schimbarea coroanelor 
şi a rublelor în lei, cu care ocaziune s'au redus la 
jumătate toate datoriile, toate depunerile şi toţi banii 
în numerar. Nici nu amintesc devalorizarea leului, care 
a urmat şi care ne-a lovit pe toţi cetăţenii, debitori şi 
creditori şi a redus toate fondurile şi fundaţiunile de 
înainte de războiu la nelucrare. 

Ca să. nu se facă, în detrimentul creditului, tot la 
10—12 ani câte o conversiune, înir'o formă sau alta, 
cred că dintre multele propuneri făcute ar îi mai potri-: 
vită acea, ca prin contribuirea cu 10 la sută din toate 
capitalurile băncilor şi a deponenţilor, să se formeze 

O bancă de conversiune, care să convertească dato- | mele, dar frica reverenţială care numai cu o educaţie 


riile tuturor acelora care doresc să o facă și care o 
merită. 

D-le preşedinte, d-lor senatori, 

Felicit onoratul guvern în numele bisericii, că a 
hotărît să oprească »literatura de intoxicare« a sufle- 
telor, precum şi să întroducă un control mai sever al 
filmelor de cinematograf, care în zilele noastre au 
făcut atâta rău, mai ales în sufletele tineretului. 

. Ar îi fost foarte bine ca în comisiunea de control 

să fie numit şi câte un reprezentant al celor două 
biserici naţionale. Dar cu această măsură nu s'a făcut 
încă deajuns, ci trebue să se dea tineretului o educa- 
ție religioasă, — morală, bazată pe adevărata dra- 
goste a aproapelui — poruncită de Domnul nostru 
Isus Cristos: »Lege nouă vă dau vouă, să vă iubiţi 
unul pe altul« (loan 13, 34). 
„- Sfântul apostol loan zice: »De va zice cineva, 
iubesc pe Dumnezeu, însă pe fratele său îl urește, 
mincinos este; căci cel ce nu iubeşte pe fratele său, 
pe care l-a văzut, pe Dumnezeu, pe care nu l-a văzut, 
cum poate să-l iubească ? Şi această poruncă avem 
dela Dânsul că cel ce iubeşte pe Dumnezeu să iu- 
bească şi pe fratele săuc<. (|. loan 4, 20—21), 

| Frica de pedeapsă poate reduce păcatele şi cri- 











religioasă morală poate fi infiltrată în sufletul oame- 
nilor, nu permite nici nesupunerea faţă de superior şi 
autorităţi, nici vătămarea aproapelui. Educaţia aceasta 
religioasă morală este unicul mijloc »de a scoate ţara 
din profunda decădere morală. 

D-le preşedinte, d-lor senatori, 

Ne bucurăm mult, şi în numele Bisericii române 
unite felicităm onoratul guvern, că a hotărît reînfiin- 
țarea Ministerului Cultelor. Am fost contra desființării 
acestui departament şi, dela desfiinţarea lui, Cultele 
au fost tratate ca o cenuşotcă; că atât d-nii minşitri, 
cât şi d-nii subsecretari de stat, s'au ocupat exclusiv 
mai numai de chestiunile instrucţiunii publice, şi cul- 
tele le-au lăsat cel mult în grija câte unui secretar 
general. 

In ziua când Cultele vor avea un ministru al lor 
şi numai al lor, acesta va putea lucra în bună înțele- 
gere cu toate confesiunile şi cât mai intensiv, pentru 
întărirea şi înîlbrirea iubitei noastre patrii, pentru Ro- 
mânia Mare pe veci întregită şi fericită, şi spre bu- 
curia şi pentru gloria Maiestăţii Sale Regelui Carol al 
II-lea. 


Răspunsul la Mesaj îl votez. 














Jubileu de 50 ani de preoție. 


In 2 Februarie a. c. şi-a serbat jubileul de 50 ani ' 
de preoţie Reverendisimul paroch, protopop emerit şi 
archidiacon onorar Graţian Flonta din Căţălul. — Săr- 
bătoritul s'a născut în comuna Sâg, judeţul Sălaj, în 
anul 1859 din părinţi țărani, şcoala primară a făcut-o ; 
în satul natal, liceul în Beiuş, iar teologia la Buda- 
pesta: — In anul 1884 Februarie 2 a îost hirotonit 
întru preot de către episcopul Dr. loan Sabou la 
Gherla. Tot atunci a fost numit la parochia Căţălul, 
unde îl găsim şi după 50 ani. In aceşti 50 ani Rvsmul 
* Flonta a lucrat cu zăl şi însutleţire, câştigându-şi 
dragostea şi respectul credincioşilor săi, cari şi azi se 
uită la el cu acelaşi respect ca atunci când a venit 
tiner în parohie. L-a caracterizat todeauna modestia, 
căci deşi putea ajunge şi mai sus, dânsul s'a mulţu- 
mit cu sfera de activitate în mijlocul credincioşilor 
săi. — Inalt Prea Siinţia Sa dr. Valeriu Trăian Frențiu 
a şi apreciat activitatea Rev. Domn Archidiacon Gra- 
țian Flonta lăsând că ziua de 2 Februarie 1934 să fie 
sărbătorită. cu fastul cuvenit trimițând ca delegat din 
partea episcopiei pe Revs. Domn Petru Cupcea vicar 
foraneu în Şimleul-Silvaniei. Cu aceasta ocazie s'a 
celebrat Sf.-ta Liturghie prin Rev. Domn Petru Cupcea, 
Rev. Domn Graţian Flonta, On. Emil Pop preot în 
Crasna, On. Nicolae Coste preot în Recea şi On. Liviu 
Truiaşiu preot catehet ca delegat protopopesc, care 
felicită pe sărbătorit în numele tractului Zălau. Ră- 
spunsurile dela Liturghie le-a dat corul pe 2 voci a 
tineretului din loc. 

După citirea Evangeliei Rev. Domn Vicar în ca- 
drele unei predici a apreciat munca de 50 ani de preo- 
ție a 'jubilantului arătând greutatea şi responsabilitatea 


ştiincios, ca dovadă dragostea credincioşilor, care se 
oglindea pe feţele lor, ascultând frumoasele cuvinte cu 
ochii scăldaţi în lacrimi. Totodată felicită pe sărbătorit 
în numele preoţimei dorindu-i mulți ani înainte şi 
roagă pe credincioşi să păstreze în suflet sărbătoarea 
de azi întreaga lor vieaţă, iar faţă de păstorul lor să 
continue mai departe aceaşi dragoste ca în trecut. 

La sfârşitul predicii, citeşte şi predă. scrisoarea . 
Inalt Prea Sfinţiei Sale Episcopului trimisă sărbători- 
tului prin care îi împărtăşeşte binecuvântarea archie- 
rească. 

După acestea ia cuvântul Revs. Domn Archidiacon 
cu ochii înlăcrimaţi vădit emoţionat şi cuprins de bu: 
curie, amestecată cu modestie, în cuvinte bine alese 
mulțumește întâi lui D-zeu de darurile primite apoi 
Revs-lui Domn Vicar pentru felicitări şi bunele urări, pe 
care îl roagă să tălmăcească mulţumire Inalt Prea 
Siinţiei Sale pentru binecuvântarea care i-a împărtă- 
şit-o cu această ocazie. 

"Serbarea jubilară a luat sfârşit cu o agapă la 
locuinţa jubilantului participând, mai mulţi membri a 
familiei. L. Tr. 





— Cel mai util cadou de Pașii este o frumoasă carte 
de rugăciuni: MÂNGĂIEREA CREȘTINULUI de loan Genţ, 
Se allă la Societatea Sf. loan Gură de Aur în Seminar, 
unde găsiţi şi alte cărţi utile şi frumoase. 

— Cea mai grandioasă reprezentaţie a sezonului va fi 


Fiica lui Jair, dramă muzicală biblică în. 5 acte, la teatrul 
„Regina Maria“ Duminecă 25 Martie orele 3—6 d. m. Bilete 


slujbei preoțeşti pe care sărbătoritul a împlinit-o con” * la şcoala normală unită zilnic între orele 4—6 d. m. 

— Mare serbare religioasă. 
Publicul credincios dornic a-şi scălda sufletul 
în mari elevaţii sufletești, e invitat a lua parte 
la reprezentaţia ce o va aranja Societatea Ti- 
nerimii noastre „Astru“ Duminecă în 25 Martie 
crt. orele 15—18 subit egida şi înaltul patronaj 
al episcopiei, întru comemorarea Anului Sfânt. 
Se va juca la featrul „Regina Maria“ piesa 
„FIICA LUI IAlR“, dramă muzicală biblică în 
5 acte. Va da concurs muzica Centrului de in- 
strucție 12 Jandarmi. Compoziții variate de 
măiestrul Fr. Hubic. Regisarea o îngrijește 
Păr. canonic Dr. Al. L. Tăutu şi d-l Gavril Lo- 
sonczy. Beneiiciul e destinat studenţilor. Bilete 
în prevânzare la şcoala normală unită în fie- 
care zi între orele 16—18, | 

— Tezaurul de liturghii pentru intenţiunea 
Sf. Părinte Papa. Se ştie că în toamna trecută Apo- 
stolatul Rugăciunii a cerut tuturor credincioşilor din 
lume să ofere cel mai înalt act al cultului divin: Sf. 
Euharistie la intenţiunea Sf-lui Părinte. Totalizând foile 
de tezaur primite la Redacţia rev. »Lumina Creştinului« 
s'a constatat că 7ezaurul, pe care îl oferă credin- 
cioşii din România Sfântului Părinte pân' acum este 
următorul : 1. Liturghii celebrate sau ascultate 15.160. 
2. Liturghii integral achitate 34. 3. Liturghii parţial 
achitate 811. Credem, că numărul este cu mult mai 


mare, dar nu s'a comunicat până în prezent. Cel mai ! 


bine s'a prezentat Parohia Huşi cu 6938 liturghii ascul- 
tate, 7 integral plătite. Onoare ei! In locul al doilea 
stă Seminarul catolic din laşi, care, dacă luăm în con- 
sideraţie numărul membrilor, ar merita să fie în îrun- 
tea tuturor. Locul al treilea îl ocupă Parohia Ciocârlău 
cu- 1105 Liturghii ascultate, 5 integral plătite şi 514 
parțial plătite, iar locul al patrulea îl ocupă Liceul 
rom. unit de fete, Baiuş, cu 1008 liturghii ascultate. 

— Adunarea generală a Societăţii Prea- 
sfintei Inimi Apostolatul Rugăciunii. Cu mare în- 
sufleţire. şi interes s'a ţinut la 11 Februarie a. c. a 
treia Adunare generală a Soc. Preastintei Inimi în lo- 
calul Şcoalei normale. Lume multă şi aleasă a voit să 
ia parte la această serbare sufletească. Sala a îost 
arhiplină. Şedinţa se deschide de către Preşedintele 
D-l Dr. S. Marta schițând programul adunării. Ur- 
mează apoi raportul general asupra activităţii desfăşu- 
rate în anul trecut cetit frumos de D-ra Ciara Iancu, 
Societatea -se rprijineşte cu încredere în Inima dum- 
nezeească a lui Isus, în cinstea căreia corul teologilor 
români uniţi a cântat îrumosul imn Doamne Hristoase 
în 4 voci. Tare prin darul acestei Inimi milostive so- 
cietatea îşi desvoltă sistematic programul: adâncirea 
vieţii sufletești şi alinarea suferinjilor celor lipsiți. 
Cultul preasf. Inimi ce se ţine la Catedrală în fiecare 
Duminecă şi sărbătoare la orele 4!'/;, cu predică, aduce 


tot mai mulţi credincioşi. Numărul membrilor a sal 
şi e mereu în creştere. Dar ce e şi mai frumos, este 
numărul cel mare de sfinte mărturisiri şi cuminecări 
în | vineri a fiecărei luni, ce membrii le fac drept re- 
parare a uitării şi a nepăsării oamenilor pentru darul 
cel mare al Euharistiei. Din raport reiesă că sau ţinut 
mai multe şedinţe, între cari două festive cu program 
frumos, la care a luat.parte lume multă. — Pe fărâniul 
caritativ ma rămas mai pe jos. Comitetul activ a me- 
ritat acest nume prin rezultatele obținute. -S'au. colec- 
tat bani, veşminte şi alimente. S'au putut împărţi: li 
săraci: 1500 kg. pâine albă; 912 kg. cartofi; 1 butoi 
de varză acră; 15 kg. făină; 10 kg. carne. -— 'Vaş- 
minte s'au împărțit la 20 familii, iar bani sfau-distri- 
buit 2930 lei.-— A urmat o serie de propuneri'noui, 
toate binevenite şi în sfârșit programul festiv variat 
şi executat frumos. Recitări, Coruri, bucăţi de vioară 
şi pian şi o conferinţa cu proecţiuni ținută de P. loan 
Gârleanu directorul local al Societăţii despre Si. Ber: 
nardeta Soobirous canonizată la 8 Decemvrie 1933. — 
Adunarea a luat sfârşit într'o' atmosferă de entuziasm 
general. Inima Preasfintă a lui Isus să fie preamărită 
în veci pentru toată darea cea bună şi tot darul de-. 
săvârşit. Spectator. 

„— Un gest ee merită să fie remarcat, este 
cel făcut de revizorul şcolar al judeţului Sălaj, care 
în numărul 2 (februarie 1934) al revistei învăţătorimii 
din Sălaj „Școala Noastră“ publică un 'căldurâs' apel 
către învățătorii sălăgeni, ca să contribuie şi ei) cii 
obolul lor la terminarea măreţei catedraie 'din capitala 
județului Sălaj, care, cum bine zice d-l revizor, 5e sim: 
bolul libertăţii naţionale. . . vestind pentru vecie dreptul 
de stăpânire al Românilor asupra plaiurilor sălăgenec, 
Contribuţia învăţătorimii va fi, »ca un omagiual rect; 
noştinţei şi pentru a demonstra în faţa prezentului şi 
mai ales a posterităţii credinţa indisolubilă în biserica 
națională instituția de temelie în conservarea — dea: 
lungul veacurilor — a ființei noastre 'etnice şi 0cro - 
titoare a şcoalei naţionale în toate timpurile de impi- 
lare«. Omagiul învăţătorimii 'va fi un clopot de, 1400 
kg., »care prin glasul său formidabil să vestească tu- 
turor biruinţa unităţii noastre naţionale«. Să dea Dum: 
nezeu ca apelul să găsească ecouri însufleţite i în inima, 
învăţătorimii sălăgene. 

— Agru la Șimleu. După Taguad, Zălau, Carei, 
Beiuş, a fost încadrat în orbita de desvoltare şi desiă-: 
şurare a acţiunei »agruc<-iste şi Șimleul, modestul şi . 
simpaticul oraş dela poalele Măgurei.: Spre a da ser- 
bărei un caracter de grandoare şi mari proporţii, s'au 
deplasat reprezentanţii -Agru-lui diecezan: Dr. Gelu 
Egri, Dr. Gheorghe Bulgăr, Dr. Găâvrilă Stan, Păr, . 
lon Gârleanu, la complectul cărora s'a ataşat şi preşed. 
»Astru<-lui orădan D-l Vereș Tiberiu. Deşi vremea s'a 
arătat maşteră faţă de această zi, totuşi marea biserică a. 

Şimleului devenise neîncăpătoare. Oficierea liturghiei a . 


fost făcută de bătrânul vicar Părintele Petru Cupcea, asi- 
stat de un grup de preoţi. Unul dintre cele mai îru- 
moase tablouri a fost acela al împărtăşaniei sutelor de 
laici în frunte cu D-l Preşedinta. Predica Clarisimului 
Dr. Stan ascultată cu adâncă evlavie de credincioşii 
veniţi în mare număr şi din satele din jur, a impre- 
sionat mult. Vecernia împreunată cu paraclis a fost la 
înălțime prin predica Păr. Jon Gârleanu cu tema: 
Sfinţenia Bisericii. In sala de festivități a liceului 
»Simeon Bărnuţiu« a avut loc desfăşurarea unui pro- 
gram artistic-cultural ale cărui variate, bine alese şi 
bine studiate bucăţi, au asigurat frumosul succes re- 
coltat. Intrarea în program s'a făcut prin cuvântul de 
deschidere al D-lui Ossian loan directorul liceului, 
asupra generoaselor intențiuni în promovarea idealu- 
rilor de afirmare morală, culturală şi naţională a »Agru«- 
lui în massele înglodate în vicii şi ignoranță. După 
„Cât de mărit“ întonat de corul elevelor Şcoalei Nor- 
male şi executat desăvârşit şi după „Isus“ poezie de 
lon Gârleanu recitată cu sentiment de o elevă, urmează 
academica conferință a D-lui Profesor Aurel Coza, 
“ directorul liceului Vaslle Lucaciu din Carei. Clară ?n con- 
strucţie şi convingătoare în expunere, conferinţa (pe care 
o vom publica) a impresionat mult. — Un reuşit punct 
al programului a îost soloul de vioară cântat cu multă 
măestrie de profesorul Popa, acompaniat la pian de 
D-şoara Mica Ossian. D-l Vereş Tiberiu preşedintele 
»Astruc<-lui orădan, exprimând salutul şi adeziunea ti- 
neretului universitar, justifică într'o privire de cuprins 
limitat acţiunea ca obiectiv, intenţii şi orientări progra- 
matice şi ideologice. Din restul programului trebue să 
menționăm „Hri/slos a învia!“ de Alex. Vlahuţă, de- 
clamată de elevul de cl. VII. Moş, şi corul mixt con- 
dus de profesorul Popa. La sfârşitul programului D-l 
Dr. Gelu Egri, vădit emoţionat, ia cuvântul mulţu- 
mind tuturor cari au dat concursul pentru reuşita ser- 
bării. Îndeamnă pe cei prezenţi să muncească şi pe 
mai departe pe terenul năzuinţelor spre mai bine cu 
toată inima, căci numai ce se face din inimă se face 
bine şi durează. Stăruie asupra . sufletului, căruia 
trebue să-i dăm toată atenţia, cultivându-l în confor- 
mitate cu spiritul marilor adevăruri. Părintele Vicar 
Cupcea în cuvinte frumoase mulţumeşte oaspeţilor 
pentru participare. Şimleul în care »Agru«-l şi a 'ncrustat 
amprenta specificului său, ne-a lăsat în suflete con- 
vingerea, că acțiunea »Agruc<-istă este chemată să-şi 
îndeplinească una dintre cele mai nobile misiuni : Unirea 
'n cugete şi simţiri a românilor de pretutindeni. Cor. 

— Combaterea sectarismului de Ministerul 
Instrucțiunii. Spre a putea forma un plan sistematic 
pentru combaterea sectarismului, în comun acord cu 
autorităţile bisericeşti, Ministerul Instrucțiunii a cerut 
directorilor şcoalelor primare de Stat, ca în termen de 
8 zile să răspundă la următorul chestionar: 1. Ce secte 

sunt afirmate în comuna Dv.? 2. De când datează, 
una fiecre ? 3. Câţi credincioşi numără fiecare în pre- 
zent ?- 4. Cine au fost cei dintâi iniţiatori? 5. Cari au 
fost cauzele desbinării religiei vechi şi luării fiinţei 
a acestor secte? 6. Cari ar putea fi mijloacele cele 
mai practice şi eficace de combatere a acestor secte 
în această localitate ? 7. Ce confesiuni sunt în comuna 
Dvs? 8. Câţi credincioşi numără fiecare în parte? 9, 
Numele păstorului acestor confesiuni ? 10. De când 
păstoreşte confesiunea respectivă ? — Numai să nu fie şi 
aceasta o combatere ca cea din Maramurăş: îndrep- 
tată contra bisericii române unite. 

— Biblioteca pentru clasa cultă No 7. Familia de Dr. 
Alexandru Nicolescu, episcopul Lugojului. Lugoj, 1934. Editura 
librăriei diecezane. Format 80, 68 p 

Mai rar autor' care să strângă cu atâta: sârguință de al- 
bină, în fagurii gândurilor sale, mierea înțelepciunii, cum o face 
Excelenţa Sa, Prea Sfinţitul episcop A. Nicolescu al Lugojului. 
Dovadă strălucită e şi această broșură, în care întruneşte patru 
conferințe ce a ținut în d ferite centre, sub îitlurile: Demnitatea 
de mamă in lumina S. Scripturi; Demnitatea de tată şi inda- 
toririle ei în lumina doctrinei revelate ; Datoriile copiilor față 
de părinţi şi S. Euharistie, izvorul fericirii familiare. P S. Sale 
îi e familiară nu numai S. Scriptură, S. Părinţii şi Teologii dela 
cei mai vechi: Bossuet, Bourda!oul Fentlon până la cei mai 
recenți d'Huist, Janvier etc.,ci şi marii scriitori profani, începând 
cu Homer şi sfârșind cu Mazzini, Musoliiai ori T. Roosewelt, pe 
cari îi cunoaşte dela izvor, adică în limba şi în ediţiile lor ori- 
ginale. Dată fiind bogăţia id ilor, nobleja simțţirilor, actualitatea 
subiectelor tratate, această broșură poate servi ca stimulent 
pentru compunerea je predici, conferințe ş a. O recomandăm 
cu toată căldura 











— Instrucţiuni pastorale pentru prima împărtăşanie a 
copiilor, de Canonicul Nicolae Brinzeu, Lugoj 1934, Tipografia 
Naţională Format 160, 20 p. 

Deşi aceste instrucțiuni presupun cunoștința catehismu'ui 
primei cuminecări de Gasparri sau a altei broșuri de pregălire 
specială, totuși sunt bine venite şi ulile pentru cateheţi, 


— Vieaţa monahală, laşi, Mânăstirea Cetățuia, a, 1. No, 
11—12 Ian.—Febr. 1934, număr omagial cu ocazia jubileului de 
25 de ani de athipăstorire a |. P. S. Pimen a! Moldovei și Su- 
cevei. Alături de câteva articole şi ilustraţii ocazionale, cetim 
o odă cu versuri ca: „Fă-i renume plin de cinste în sporire și 
combat, ca păzindu-l de orice rele să rămâie'n veci curat* — 
versuri care par scrise cu câteva veacuri îna'nte de Dosoflei 
Barilă, nu în zilele noastre. 

— La Croix, marele cotidian catolic dela Paris, aduce” în 
No. dela 24, 2, 1434 un articol comemorativ asupra P, canonic 
loan Cottor, datorit P. 1. Georgescu. Articolul înfăţişează me- 
ritele excepţionale pentru Românism, dobândite de regretatul 
canonic Blăjan cu ocazia conferinței de pace din 1918—1919 şi 
recunoscute de somități cum sunt : cardinalii Amette din Paris, 
Mercier din Malines, Cerretti din Roma sau la noi de oameni 
politici ca Ion 1. C. Brătiauu, Iuliu Maniu şi Alexandru Vaida 
Voevod etc. Semnalarea acestor merite într'un organ de im- 
portanță mondială, cum e acesta, e cu atât mai bine venită, cu 
cât un avocat inconştient şi un prieten anonim al lui Mangra 
au crezut că pot profana memoria neuitatului nostru luptător, 
contestându-i calitatea de Român. 


Redactor: Păr. Dr. Aloisie L. Tăutu 

